Germaniyada 2 korpusli uchar avtomobil taqdim etildi (foto)

Germaniyaning Carplane kompaniyasi Fridrixsxafendagi aviashouda uchar avtomobil prototipini taqdim etdi, deya xabar bermoqda “Motor.ru”. Uning o‘ziga xos jihati ikkitalik fyuzelyaj (korpus)ga ega ekanligidadir.

Ishlab chiquvchilar so‘zlariga ko‘ra, bunday arxitektura mashinaga yerda harakatlanish chog‘ida yaxshi boshqarilish imkonini beradi. Bu holda yig‘ma qanotlar ikkala fyuzelyaj oralig‘idagi joyda saqlanadi.

Samolyot-avtomobilning parvoz masofasi 833 km, ucha oladigan eng yuqori nuqtasi 4570 metrga teng. Uning odatiy tezligi soatiga 200 km, yerdagi maksimal tezligi esa soatiga 176 kilometrni tashkil etadi.


Ushbu transport vositasining ilk parvozi yozda bo‘lib o‘tishi mo‘ljallangan.